b'\n_START_ARTICLE_\nSalomo-ordenen\n_START_PARAGRAPH_\nSalomo-ordenen var en etiopisk orden. Den ble innstiftet som egen orden i 1922, men g\xc3\xa5r tilbake til den eldre Salomos segls orden. Denne ordenen ble innstiftet i 1874, men ble delt under Haile Selassies regentskap.\n_START_SECTION_\nInndeling\n_START_PARAGRAPH_\nSalomo-ordenen ble hovedsakelig tildelt andre lands fyrster og statsoverhoder, men ogs\xc3\xa5 medlemmer av Etiopias keiserlige familie. Ordenen hadde \xc3\xa9n grad, omtalt som storkors.\n_START_SECTION_\nInsignier\n_START_PARAGRAPH_\nOrdenskjedet hadde 44 ledd av davidsstjerner, der elleve bar en inskripsjon som betyr \xc2\xabv\xc3\xa5r Gud, v\xc3\xa5r styrke, v\xc3\xa5r beskytter\xc2\xbb. Ordenstegnet er opphengt i et ledd best\xc3\xa5ende av Judas l\xc3\xb8ver som holder en davidsstjerne, det hele med Etiopias keiserkrone over. Ordenstegnet har to ovale felt med bibelske motiver innenfor palmekranser. Den ene av ovalene illustrerer \xc2\xabEtiopia skal i hast rekke ut sine hender til Gud\xc2\xbb fra Salmenes bok 68. Den andre illustrerer m\xc3\xb8tet mellom dronningen av Saba m\xc3\xb8ter kong Salomo. Ordenstegnet kunne v\xc3\xa6re opphengt i et gr\xc3\xb8nt ordensb\xc3\xa5nd i stedet for i kjede._NEWLINE_Ordensstjernen best\xc3\xa5r av en davidsstjerne belagt med kors.\n_START_SECTION_\nNorske innehavere\n_START_PARAGRAPH_\nKong Haakon VII var innehaver av storkors av Salomo-ordenen.'